DEĊIŻJONI TAL-KUNSILL
tat-22 ta' Diċembru 2009
li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010-25 ta' Jannar 2015
(2009/1014/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-Artikoli 300(3) u 305 tiegħu, flimkien mal-Artikolu 8 tal-Protokoll dwar Dispożizzjonijiet Transitorji anness għat-Trattat dwar il-Funzjonament tal-Unjoni Ewropea u għat-Trattat dwar l-Unjoni Ewropea,
Wara li kkunsidra l-prosposti magħmula minn kull Stat Membru,
Billi:
(1)
L-Artikolu 300 (3) tat-Trattat dwar il-Funzjonament tal-Unjoni Ewropea jitlob li membri jew membri supplenti tal-Kumitat tar-Reġjuni, minbarra li jkunu rappreżentanti ta' korpi reġjonali jew lokali, “jew ikollhom mandat elettorali ta' awtorità reġjonali jew lokali jew ikunu politikament responsabbli quddiem assemblea eletta”;
(2)
L-Artikolu 305 tat-Trattat dwar il-Funzjonament tal-Unjoni Ewropea jipprevedi li jinħatru membri tal-Kumitat u numru ndaqs ta' membri supplenti mill-Kunsill għal ħames snin f'konformità mal-proposti magħmula minn kull Stat Membru;
(3)
L-Artikolu 8 tal-Protokoll dwar Dispożizzjonijiet Transitorji jistabbilixxi l-allokazzjoni tal-membri tal-Kumitat tar-Reġjuni;
(4)
Billi l-mandat tal-membri u l-membri supplenti tal-Kumitat tar-Reġjuni ser jiskadi fil-25 ta' Jannar 2010, għandhom jinħatru l-membri u l-membri supplenti ġodda fil-Kumitat tar-Reġjuni;
(5)
Din il-ħatra ser tkun segwita f'data iktar tard bil-ħatra tal-membri u l-membri supplenti l-oħra li n-nomini tagħhom ma kienux ikkomunikati lill-Kunsill qabel l-14 ta' Diċembru 2009,
ADOTTA DIN ID-DEĊIŻJONI:
Artikolu 1
Dawn li ġejjin huma b'dan maħtura membri tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015:
-
bħala membri, il-persuni elenkati skont l-Istat Membru fl-Anness I,
-
bħala membri supplenti, il-persuni elenkati skont l-Istat Membru fl-Anness II.
Artikolu 2
Din id-Deċiżjoni għandha tiġi ppubblikata filĠurnal Uffiċjali tal Unjoni Ewropea.
Hija għandha tidħol fis-seħħ id-data tal-adozzjoni tagħha.
Magħmul fi Brussell, it-22 ta’ Diċembru 2009.